cyanic-selkie/wikianc huggingface dataset:
Kauņas mošeja
Lietuvas lielkņazistē musulmaņu iedzīvotāji jeb t.s. Lipkas tatāri dzīvo kopš 14. gadsimta. 1860. gadā Kauņas veco kapu musulmaņu sektorā uzbūvēja koka mošeju. 1931. gadā ar Lietuvas valdības atbalstu veco mošeju nojauca un tās vietā uzbūvēja mūsdienu ēku. 1947. gadā mošeju slēdza. PSRS okupācijas gados ēkā tika ierīkots cirks. 1989. gadā mošeja tika atdota ticīgajiem.
Enriko Brusoni
Ernesto Mario "Enriko" Brusoni (it; dzimis, miris ) bija itāļu riteņbraucējs. Startējis 1900. gada vasaras olimpiskajās spēlēs, kur izcīnīja zelta medaļu.
1900. gada vasaras olimpiskajās spēlēs Parīzē viņš startēja divās treka riteņbraukšanas disciplīnās. Labāko rezultātu viņš izcīnīja punktu braucienā, kur ieguva zelta medaļu. No desmit braucieniem viņš uzvarēja 5 braucienos un kopā ieguva 21 punktu. Sprinta braucienā viņš priekšsacīkšu kārtas braucienā ieguva otro vietu un kvalificējās ceturtdaļfinālam. Ceturtdaļfinālā viņš ieguva otro vietu un turpmāko cīņu neturpināja.
Glāznieki (Suntažu pagasts)
Glāznieki ir apdzīvota vieta, dārzkopības ciemats Ogres novada Suntažu pagastā un tas ir izvietojies šaurā, 2,2 km garā joslā gar valsts vietējās nozīmes autoceļu V968, Jugla—Turkalne—Ogre ar divām autopieturām — Glāznieki un Ozoli. Ņemot vērā ciemata salīdzinoši garo izstieptību, Glāznieki atrodas apmēram 2—4 km no Juglas, 4—6 km no Turkalnes, 8,5—10,5 km no Suntažiem un 11—13 km no Ogres.
Apkaimes vēsture un notikumi
Glāzniekus var atrast jau diezgan senās kartēs, pēc senu māju "Glāznieki" nosaukuma, kas liecina par saimniekošanu šajā vietā. Domājams, ka māja savu nosaukumu ir ieguvusi vēlāk. Šīs vietas nosaukums norāda, ka te 18. gadsimtā ir bijusi neliela stikla kausēšanas fabrika, kurā tika izgatavoti dažādi stikla izstrādājumi — glāzes, pudeles un dažādi cita veida stikla trauki. Diemžēl, šodien no visa tā nekas nav saglabājies.
Tā kā Juglas un Kangaru apkārtne stratēģiski ir tuvu Rīgai un to šķērso dažādi satiksmes ceļi uz Rīgu un ir ļoti mežaina un purvaina, vietām grūti pieejama, tad šajā apkaimē 2.pasaules kara laikā nereti ienāca un darbojās dažādas partizānu vienības, kas cīnījās pret vāciešiem. Tāda karā laikā bija ienākusi arī daļa no Ziemeļlatvijas partizānu vienības, kas 1943. gadā apkaimē nodarbojās ar sabotāžu, traucējot vācu pārvaldes orgāniem normāli funkcionēt un slēpās apkārtējos mežos. Tā kā partizāniem regulāri bija nepieciešama pārtika, medikamenti, tad tika nodibināti sakari ar uzticīgākajiem apkārtnes iedzīvotājiem. Tomēr bija arī ziņotāji, kas slepeni informēja vācu varas iestādes par aizdomīgu cilvēku parādīšanos, saņemot par to atlīdzību pārtikas kartīšu vai reihsmarku veidā. Un tā Glāznieku mājās ienākušos partizānus pārsteidza vācu apsargi, kas tur bija ierīkojuši slēpni. Sākās sīva savstarpēja apšaude. Vairāki partizāni tika ievainoti, taču viņiem izdevās izbēgt un paslēpties mežā. Tomēr viens no partizāniem Mārtiņš Rudzītis tika nošauts, jo ar pretuguni piesedza savus biedrus, kas atkāpās meža virzienā. Vēlāk padomju varas gados pie autoceļa V968 Ogre—Jugla tika atklāta piemiņas vieta šim notikumam. Uz pieminekļa rakstīts: "Kaujā pie Glāzniekiem 1943.gada 19.maijā varoņa nāvē krita Ziemeļlatvijas partizānu vienības cīnītājs Mārtiņš Rudzītis 1900—1943" Tāds pats uzraksts arī krievu valodā.
Dārzkopības ciemata rašanās
Dārzkopības sabiedrības "Glāznieki" ciemata vēsture sākās padomju laiku beigu gados, kad 1988. gadā pēc Ogres rajona tautas deputātu padomes lēmuma, Suntažu pagasta izpildkomiteja gar autoceļu V968 un mežmalu, starp mājām "Glāznieki" un "Vaivari", "Vizbuļi" ierādīja 45 ha topošās dārzkopības kooperatīvam kopēju zemes platību dārziņu ierīkošanai. Sākumā kooperatīva biedri rīkojot talkas, iztīrīja kopējo ierādīto teritoriju no krūmiem un akmeņiem, lai vēlāk sakārtotajā teritorijā varētu veikt melioratīvus darbus, ierīkojot novadgrāvjus un topošā ciemata ceļu, ieliņu tīklu. Vēlāk dārziņiem paredzētā zeme tika sadalīta 600 kv.m. lielos zemes gabalos un izlozēta. Ar 1992.gada Ogres rajona deputātu padomes lēmumu dārzkopības sabiedrības zeme tika piešķirta dārzkopības sabiedrības biedru lietošanā. Sākumā topošajā ciematā tika celtas nelielas vasaras dārza mājiņas, taču vēlāk jau sāka parādīties kapitāli celtas dzīvojamās mājas, kas piemērotas arī dzīvošanai ziemas apstākļos. Dārzkopības ciemata galvenie iedzīvotāji ir pārsvarā ogrēnieši, liela daļa no tiem Ogrē dzīvo daudzdzīvokļu mājās. Tāpēc Glāznieku ciemata iedzīvotāju skaits gada laikā svārstās atkarībā no sezonas un laika apstākļiem.Jāatzīmē, ka tādi dārzciemi kā Glāznieki Ogres novadā ir vairāki — Druviņas, Kooperators, Mežvidi, Pauļuki.
Nostāsts par veco Žļaugu
Kāds nostāsts vēsta, ka zviedru laikos Annaskalna koka baznīcā esot laulājušies Annenhofas pusmuižas jaunā guvernante, skaistā Anna ar stalto kalēja dēlu Kalvi. Tomēr uz daiļo jaunavu acis esot metis arī bagātais, bet vecais un riebīgais, divkosīgais purva vecis Žļauga, kuram tolaik piederējusi stikla lietuve Glāzniekos. Ļaudis mēļojuši, ka viņam palīdz pats nelabais, par ko Žļauga esot gūstījis un sava glāžu šķūņa pagrabos, aizkorķētās pudelēs līdz pārdošanai turējis savu izkalpināto ļaužu dvēseles. Un tā kā jaunā Anna nu nekādi nav bijusi ar mieru iziet pie viņa par sievu, tad vecais viltīgais vecis noslēdzis līgumu ar purva velnu, gadījumā, ja Anna viņam netiek pieburta, tad lai viņa nav nevienam. Taču izrādās, ka vislielākā un stiprākā burvība ir īsta mīlestība. Un tā purva velnam nekas nav sanācis un neatlicis nekas cits kā abu jauno kāzu ceremonijas laikā uzsūtīt lielu negaisu un, zibsnījot zibeņiem un grandot pērkoņiem, nogremdēt pazemē baznīcu ar visiem tajā esošajiem ļaudīm, pašu nelūgto, veco, noslēpušos Žļaugu ieskaitot, bet purvs, pie kura dzīvoja vecais sīkstulis, ieguva Žļaugu purva nosaukumu.
Iedzīvotāju skaita dinamika
Esošajās robežās, pēc CSP un OSP datiem.
Fizioģeogrāfiskais stāvoklis un reljefs
Fizioģeogrāfiski Glāznieku dārzkopības ciemats atrodas Madlienas jeb Viduslatvijas nolaidenumā, vietā, kur tas tālāk, rietumu virzienā pāriet Viduslatvijas zemienē. Virsmas absolūtie augstumi apkaimē svārstās 48—53 m virs jūras līmeņa.
Zvirbuļi (Smārdes pagasts)
Zvirbuļi ir apdzīvota vieta Tukuma novada Smārdes pagastā. Izvietojusies pagasta dienvidrietumos pie autoceļa P98 17 km no pagasta centra Smārdes un 62 km no Rīgas.
26. autobusu maršruts (Daugavpils)
26. autobusu maršruts ir Daugavpils sabiedriskā transporta lokveida autobusu maršruts, savieno Autoostu ar Ķīmiķu ciemātu un Jaunforštati, pēc tam brauc atpakaļ uz autoostu. Maršruts kursē vienu reizi dienā, sāk kustību pl. 23:20 un beidz pl. 00:05.
Pieturvietas
26. autobusu maršrutā ir 36 pieturas.
Pauls Sukatnieks
Pauls Sukatnieks (dzimis, miris ) bija latviešu dārznieks, selekcionārs, starptautiski zināms kā pirmais, kas spēja selekcionēt aukstumizturīgu vīnogu šķirni, nosaucot to “Dvietes zilā”.
Dzīvesgājums
Dzimis 1914. gada 16. aprīlī Dvietes pagastā, Sēlijā. Vecāki Krišs un Berta Sukatnieki. 1914. gadā Pirmā pasaules kara laikā tēvu iesauca karā. Māte kopā ar Paulu izbrauca bēgļu gaitās uz Jeļecu. Tur viņi pavadīja četrus gadus. Pēc kara mazais Pauls kopā ar vecākiem atgriezās dzimtajā Dvietes pusē. Skolas gaitas Pauls Sukatnieks uzsāka Dvietes skolā. Skolas gados zēns daudz slimoja, tāpēc mācības turpināja ar pārtraukumiem. Pēc vairākkārtējas ilglaicīgas slimošanas pabeidza Ilūkstes pamatskolu.
Sākoties Otrajam pasaules karam, Pauls Sukatnieks tika iesaukts karadienestā, apmēram 10 mēnešus, kuru laikā slimības dēļ dienēja jātnieku bataljonā kā sakarnieks. Pēc dienesta atgriezās dzimtajā pusē, turpinot darbu selekcijā.
Sukatnieka darbs tika pamanīts, tāpēc Latvijas PSR Lauksaimniecības ministrs Aleksandrs Ņikonovs izdeva pavēli par P. Sukatnieka pieņemšanu darbā Pūres dārzkopības izmēģinājumu stacijā par vecākā zinātniskā līdzstrādnieka vietnieku darba vietā Dvietes punktā. Drīz vien slimības dēļ darbs tika pārtraukts. Vienu gadu nostrādāja Saukas Poceres kokaudzētavā.
Apprecējās ar meiteni Gaidu, ģimenē piedzima divas meitas un dēls.
Miris 1989. gada 12. augustā, dzimtas mājās “Apsītes”, apglabāts Ilūkstes luterāņu kapos.
Selekcionāra darbs
Pauls Sukatnieks pirmo eksperimentu ar augiem esot veicis bērnībā, sešu gadu vecumā. No meža atnesis un pie mājas iestādījis eglīti, bet otrā rītā izrāvis, lai pārliecinātos, vai tā jaunajā vietā sākusi iesakņoties.
Jau no desmit gadu vecuma strādāja pie 500 pašpotētām ābelēm. Pirmos divus vīnogu stādus ieguva divdesmito gadu nogalē no dārzkopības entuziasta Cekula Dignājā, kas bija ievesti no Kanādas. Pirmie izmēģinājumi ar vīnogu audzēšanu gan nesanāca — ziemā stādi izsuta, jo pietrūka zināšanu un pieredzes, cik dziļi tie bija piesedzami.
Sākumā selekcionārs sēja visas sēklas, vēlāk ieguva četrus “Dvietes zilās” hibridus, ap 800 meloņu šķirņu hibrīdu un ap 180—200 arbūzu šķirņu hibrīdu. 1930. gados Sukatnieks jau uzsāka publicēt savus pirmos zinātniskos rakstus Dārzkopības žurnālā.
Pēckara periodā viņš guva vēl lielākus panākumus brīvdabas vīnkoku selekcijā. 1949. gadā tika selekcionēta šķirne “Dvietes zilā”, kuru ieguva, sakrustojot “Vitis vinifera” ar “Vitis labrusca”. Iegūtā šķirne izrādījās izturīgāka par citām lauka brīvdabas šķirnēm, jo spēja izturēt līdz -30 grādu lielu salu. Pietiek, ja krūmu rudenī noliec pie zemes un piesedz ar egļu skujām. Šai šķirnei ogas sarkanbrūnas 2 cm diametrā ar 350—500 gr smagiem ķekariem. Ķekars irdens, tāpēc ogu retināšana tajā nav vajadzīga. Laika gaitā tika ierīkots 1,8 ha platībā vīnogu dārzs. Iestādītas vairākas šķirņu ābeles, kā arī izstādīti meloņu stādiņi. Gadā varēja iegūt pat astoņas tonnas lielu vīnogu ražu, 20—26 t ābolu.
Selekcionārs nepārtraukti turpināja darbu jaunu vīnogu šķirņu veidošanā, kā arī kopš 1934. gada strādāja ar dienvidu kultūru — meloņu, arbūzu un tomātu selekciju.
Populārākās Paula Sukatnieka selekcionētās vīnogu šķirnes ir: “Dvietes zilā”, “Supaga”, “Sukribe”, “Guna”, “Zilga”, “Veina”, “Veldze”, “Agra” u. c.
Selekcionētās meloņu šķirnes: “Dvietes oranžā”, “Dvietes banānu melone”.
Selekcionētā tomātu šķirne: “Dvietes hibrīds”.
Pauls Sukatnieks bija arī puķu mīlis, viņa dārzā auga 150 dažādas rožu šķirnes, 2 šķirnes ir pašaudzētas. Pavasarī ziedēja ap 70 dažādu šķirņu tulpju, sniegpulkstenīšu un daudzu citu dekoratīvu ziedu.
Piemiņa
1991. gadā pie Paula Sukatnieka dzimtas mājām “Apsītēm” tika izvietots piemiņas akmens, uz kura norādīts teksts: “1914.—1989. g. šeit dzīvoja un strādāja selekcionārs P. Sukatnieks”.
Bibliogrāfija
Pauls Sukatnieks aktīvi rakstīja publikācijas dažādos vietējās un nacionālās nozīmes avīzēs un žurnālos, piemēram, “Avangards”, “Sarkanais karogs”, “Dārzs un drava”, “Lauku dzīve” u. c. Raksti tika publicēti Lietuvas, Igaunijas, Krievijas, Baltkrievijas izdevumos. Kopumā tapušas paša vairāk kā 50 publikācijas, bet saistītās par Sukatnieka darbu, dalību dažādos pasākumos — vairāk kā 100 publikācijas. Tapa arī izglītojoši materiāli sērijā “Dārzkopja bibliotēka”.
Pauls Sukatnieks ne tikai rakstīja rakstus, bet arī aktīvi veda dienasgrāmatu, katru dienu pierakstot gan sadzīves notikumus, gan fiksējot savu selekcijas darbu. Mīļa nodarbe bija arī savu dzīvi un sadzīvi aprakstīt dzejrindās. Atzīmējot viņa 100. jubileju tika izdots dzejrindu apkopojums.
78violet
Viņas piedzima Kalifornijas štata Torensā, taču uzauga Vašingtonas štata Sietlā. Abas māsas ir aktrises, dziedātājas, dziesmu autores un ģitāristes. 2004. gadā viņas parakstīja līgumu ar Hollywood Records. Debijas albumu Into the Rush grupa izdeva 2005. gada 17. augustā. ASV topos tas debitēja 36. vietā, pirmajā nedēļā tas tika pārdots 24 tūkstošos kopiju un vēlāk tika sertificēts ar platīna disku pēc RIAA sistēmas. Par albumu Into the Rush grupa tika nominēta Contemporary Inspirational Artists of the Year balvai 2006. gadā, vēlāk albums visā pasaulē tika pārdots vairāk nekā vienā miljonā kopiju.
Otrais studijas albums Insomniatic ASV topos debitēja 15. vietā ar pārdotiem vairāk nekā 39 tūkstošiem kopiju. Albuma vadošais singls Potential Breakup Song tika sertificēts ar platīna disku pēc RIAA sistēmas. Grupa sākotnēji plānojā trešo studijas albumu izdot 2009. gadā, taču tā izdošana vairākkārt tikusi atlikta.
2009. gadā grupa nosaukumu Aly & AJ nomainīja uz 78violet.
Takeši Okada
Takeši Okada (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||24||1
Sad!
Dziesmas videoklips tika izdots 28. jūnijā, izmantojot viņa YouTube kanālu. 2021. gada 13. augustā ASV RIAA singlu sertificēja kā dimantu, padarot to par visu laiku visvairāk pārdoto emo repa dziesmu.
Vīrietis un dālijas
"Vīrietis un dālijas" ir Latvijas dokumentālā īsfilma, kas izdota 2018. gadā. Filmas režisors un scenārija autors ir Guntis Bojārs.
Filma saņēma Lielā Kristapa balvas nomināciju kategorijā "Labākā debijas filma".
Sižets
Jauns vīrietis pēc mātes nāves mantojumā saņem lielu dāliju kolekciju, kam mamma veltījusi lielu sava mūža daļu. Rūpējoties par dālijām, no vīrieša izlaužas paša dzīves rūgtums.
Koko Šanela
Gabriela Bonī "Koko" Šanela (fr; — ) bija franču modes dizainere. Viņa bija viena no ietekmīgākajām 20. gadsimta modes darbiniecēm. K. Šanela ir viena no pasaulē pazīstamākajiem modes brendiem Chanel dibinātāja. Viņas ārkārtīgā ietekme uz modi bija iemesls, kāpēc K. Šanela bija vienīgā no sieviešu tērpu modelēšanas industrijas, kas tika iekļauta Time 100: The Most Important People of the Century sarakstā. Tad, kad Koko Šanelai bija 12 gadi, viņas māte nomira.
Angļu skola
Angļu skolas uzdevumi raksturojas ar:
Vēsture
Pie angļu skolas pirmsākuma (19. gadsimta piecdesmitie gadi) stāvēja pirmo šaha uzdevumu konkursu laureāti Džozefs Kempbels, Valters Grimšavs, Frenks Hili, bet skolas principi tika formulēti vēlāk, 19. gadsimta septiņdesmitos un atspoguļoti D. un U. Pīrsu krājumā English Chess Problems (Londona, 1876). Šis periods angļu kompozīcijā raksturīgs ar jaunu vārdu parādīšanos un mākslinieciskā virziena maiņu. Angļu problēmisti gandrīz pilnīgi pārtrauca darbu pie uzdevumiem ar gājienu skaitu lielāku par trīs. Ievērojamu attīstību ieguva divvilcis. To ievērojami veicināja britu problēmistu rīkotie starptautiskie sastādīšanas konkursi 1873. un 1879. gadā, kuru programma bija iekļauti arī divvilči. Pēdējā no šiem konkursiem 1. godalgu (skat. piemēru Nr. 1) ieguva Džesijs Teilors, par kuru vēlākais angļu skolas līderis Arturs Makenzijs rakstīja: "Teilora divvilči bija lieliski un stingri kompleksā tipa uzdevumu paraugi, to iezīme — kustībās brīvs melno karalis un pilnīga duāļu neesamība".
Angļu skolas principu formēšanā svarīgu lomu spēlēja Bendžamina Lousa un Čārlza Plenka daiļrade. Viegla, eleganta uzdevuma uzbūve pie diezgan ierobežota melno materiāla, precīza spēle bez duāļiem, variantos tīri, pat pareizi mati — tās bija Lousa stila pamatiezīmes (skat. piemēru Nr. 2). Otrs 19. gadsimta astoņdesmito gadu angļu šaha skolas pārstāvis Č. Plenks bija ne tikai aktīvs konkursu dalībnieks, bet arī nozīmīgs tās propagandists. 1887. gadā Anglijā iznāca grāmata "The chess problem: text-book with illustrations". Plenks tai bija uzrakstījis garu ievadrakstu, kurā devis angļu skolas principu izvērstu skaidrojumu, kas uz ilgāku laiku noteica uzdevumu kompozīcijas virzienu Anglijā. Pārējie redzamākie angļu skolas pārstāvji bija Edīte Bērda, Pērsijs Bleiks, Tomass Taverners, Godfrijs Hiskots, Arturs Makenzijs un citi.
Uzdevumu piemēri
Uzdevuma № 1 risinājums.
Uzdevuma № 2 risinājums.
Uzdevuma № 3 risinājums.
Uzdevuma № 4 risinājums.
Sarkanie tirānmušķērāji
Kopīgās īpašības
Sarkanie tirānmušķērāji ir vieni no spilgtākajiem tirāniņu dzimtas putniem, kuriem netipiski šajā putnu grupā apspalvojumam ir raksturīgs dzimumu dimorfisms. Tēviņa apspalvojums uz krūtīm, pavēderē un uz galvas ir spilgti sarkans, kontrastējot ar melno svītru pār acīm, knābi un kājām, un melno vai tumši brūno muguru, asti un spārniem. Mātītei galva, mugura un spārni ir tumši pelēki, bet kakls un krūtis gaiši dzelteni, vēders un astes apakšpuse persikoranža. Jaunie putni atgādina mātītes, bet to pavēderes ir gaišākas.
Sistemātika
Sarkano tirānmušķērāju ģints (Pyrocephalus)
1992. gada ziemas olimpisko spēļu medaļu tabula
Šajā lapā apkopota informācija par medaļu kopvērtējumu .
1992. gada ziemas olimpiskās spēles bija 16. ziemas olimpiskās spēles, kas notika Albērvilā, Francijā, no 1992. gada 8. līdz 23. februārim. Kopumā olimpiskajās spēlēs piedalījās 1801 sportists, kas pārstāvēja 64 Nacionālās Olimpiskās komitejas. Kopumā tika sadalīti 57 medaļu komplekti 12 sporta veidos. 1992. gada olimpiskajās spēlēs vismaz vienu medaļu izcīnīja 20 valstis, tai skaitā 14 valstis izcīnīja vismaz vienu zelta medaļu.
Medaļu kopvērtējums
Medaļu tabula tiek veidota par primāro kritēriju ņemot vērā izcīnīto zelta medaļu skaitu, pēc tam tiek ņemts vērā valsts sportistu izcīnīto sudraba medaļu un bronzas medaļu skaits. Ja visu trīs kalumu medaļu skaits vairākām valstīm ir vienāds, tad tās dala vienu vietu medaļu kopvērtējuma tabulā. Mājinieki
Aļina Hrušina
Aļina Hrušina (tagad: Akobija) (uk; dzimusi ) ir ukraiņu brīvā stila cīkstone, 2022. gada Eiropas čempione.
Biogrāfija
Starptautiskajās sacensībās Aļina Hrušina sāka piedalīties 2015. gadā, kad Eiropas kadetu čempionātā izcīnīja bronzas medaļu. Gadu vēlāk, 2016. gadā, šajā turnīrā viņa kļuva jau par Eiropas kadetu čempioni. 2017. gadā viņa uzvarēja arī nākamajā vecuma grupā un kļuva par Eiropas junioru čempioni. Gada nogalē Polijas pilsētā Bidgoščā viņa, būdama 18 gadus veca, izcīnīja bronzas medaļu Pasaules U23 čempionātā. 2018. un 2019. gadā viņa ieguva divas sudraba medaļas Eiropas U23 čempionātos, kam pievienoja sudraba medaļu arī 2019. gadā pasaules U23 čempionātā Budapeštā.
2020. gada Eiropas pieaugušo čempionātā, kas notika Romā, viņa izcīnīja sudraba medaļu svara klasē 57 kg. Finālā viņa zaudēja pret Norvēģijas sportisti Greisu Bullenu.
2021. gada martā Eiropas kvalifikācijas turnīrā Akobija nopelnīja vietu dalībai 2020. gada vasaras olimpiskajās spēlēs Tokijā svara kategorijā līdz 57 kg. Aļinas traumas dēļ, šo iespēju, piedalīties svara kategorijas 57 kg sacensībās, izmantoja cita ukraiņu sportiste Tetjana Kita.
2021. gada maijā Ziemeļmaķedonijas galvaspilsētā Skopjē Akobija izcīnīja zelta medaļu Eiropas U23 čempionātā. 2021. gada novembrī viņa izcīnīja arī zelta medaļu 57 kg svara kategorijā 2021. gada U23 pasaules čempionātā, kas notika Belgradā, Serbijā.
Lubānas iela
Lubānas iela var būt:
Bērnabija
Bērnabija (en) ir pilsēta Kanādā, Britu Kolumbijā. Atrodas uz austrumiem no Kanādas trešās lielākās pilsētas Vankūveras (tās aglomerācijā), netālu no robežas ar ASV. Ar 223 218 iedzīvotājiem 2011. gadā tā ir trešā lielākā pilsēta Britu Kolumbijā pēc iedzīvotāju skaita (pārspēj tikai Vankūvera un Sari). Bērnabija tika dibināta 1892. gadā, bet pilsētas statusu ieguva 1992. gadā, simts gadus pēc dibināšanas.
Pilsētā dzimuši virkne pazīstamu NHL hokejistu, kā, piemēram, Džo Sakiks, Glens Andersons, Derens Makkartnijs un Raiens Ņūdžents-Hopkinss. Bērnabijā dzimis arī dziedātājs Maikls Bublē.
Kūliņu pilskalns
Tas ir savrups, 34 m augsts ,ko kiem apaudzis paugurs ar dabīgi stāvām nogāzēm, kurās izveidotas terases, pilskalna datējums - bronzas / dzelzs laikmets. Pilskalnu aprakstījis Augusts Bīlenšteins un Ernests Brastiņš.
Kārlis Duils
Kārlis Duils (de) bija vācu riteņbraucējs. Startējis 1900. gada vasaras olimpiskajās spēlēs, kur izcīnīja sudraba medaļu.
1900. gada vasaras olimpiskajās spēlēs Parīzē viņš startēja divās treka riteņbraukšanas disciplīnās. Labāko rezultātu viņš izcīnīja punktu braucienā, kur ieguva sudraba medaļu izcīnot 9 punktus. Sprinta braucienā priekšsacīkšu kārta braucienā izcīnīja pirmo vietu, savukārt ceturdaļfināla braucienā ieguva otro vietu un turpmāko cīņu neturpināja.
Velta Vintera
Velta Vintera (dzimusi, mirusi ) bija Latviešu Nacionālās Padomes prezidija locekle (1948—1951). Pēc 1951. gada pārcēlās uz dzīvi ASV.
2021. gada Saulkrastu novada domes vēlēšanas
'''2021. gada Saulkrastu novada domes vēlēšanas''' notika 2021. gada Latvijas pašvaldību vēlēšanās. Vēlēšanās Saulkrastu novada domē tika ievēlēti 15 deputāti. Šīs bija pirmās vēlēšanas kopš 2021. gada administratīvi teritoriālās reformas jaunizveidotajā Saulkrastu novadā. Vēlēšanās piedalijās 8 kandidātu saraksti, kas kopā sastāvēja no 109 kandidātiem.
Vēlēšanu norise
Saulkrastu novadā atradās 4 vēlēšanu iecirkņi. Saulkrastu pagastā varēja nobalsot Zvejniekciema Kultūras namā, Saulkrastu pilsētā varēja nobalsot Saulkrastu novada domē, kas bija vienīgā vieta novadā, kur nebija iespējams piekļūt cilvēkiem ar kustību traucējumiem, bet Sējas pagastā varēja nobalsot Pabažu kultūras namā un Sējas novada domē.
Oficiālajā vēlēšanu dienā, sestdienā,, iecirkņi bija atvērti no pulksten 7ː00 līdz 20ː00 (LAT) , bet ikkatrā iecirknī vēlētājs varēja arī balsot iepriekš — gan pirmdienā, , no pulksten 16ː00 līdz 20ː00 (LAT) , gan ceturtdienā, , no pulksten 9ː00 līdz 16.00 (LAT) , gan arī piektdienā, , no pulksten 13ː00 līdz 20ː00 (LAT).
Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.
Latvijas Televīzijas ziņu raidījuma Panorāma rubrikā "Tautas panorāma" tika pārraidīts sižets par Saulkrastu novadu, kurā tika aptaujāti novada iedzīvotāji. Sējas novada iedzīvotāji apšaubīja Saulkrastu kā novada centra nozīmi, bet Saulkrastu iedzīvotāji kā lielākās problēmas norādīja ēku siltināšanu, augstos apkures tarifus, kā arī stāvvietu trūkumu.
Balsošanas sistēma
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.
Novada domē tiek ievēlēti 15 deputāti, ja iedzīvotāju skaits administratīvajā teritorijā ir zemāks par 30 000.
Tiesības piedalīties Saulkrastu novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Saulkrastu novada administratīvajā teritorijā 90 dienas pirms vēlēšanu dienas, vai kuriem Saulkrastu administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).
Ievēlētie deputāti
Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts tika publicēts pēc vēlēšanu rezultātu apstiprināšanas.
Jūki Abe
Nacionālā izlase
!Kopā||53||3
Tehnoloģiskais determinisms
Tehnoloģiskais determinisms ir redukcionistiska interpretācija par tehnoloģiju lomu sabiedrības attīstībā. Saskaņā ar tehnoloģiskā determinisma skaidrojumiem tehnoloģijas ir galvenie vēstures un sociālo pārmaiņu virzītāji. Tehnoloģiju attīstība un inovācija kļūst par galveno sociālo, ekonomisko un politisko pārmaiņu dzinējspēku. Tā mēģina izskaidrot to, kam un kāda varētu būt kontrolējošā vara cilvēku lietās. Tehnoloģiskais determinisms izpaužas dažādos līmeņos, kas sākas ar jaunāko tehnoloģiju dažādu izmaiņu ieviešanu, un dažkārt šīs izmaiņas var izraisīt arī jau esošo zināšanu zudumu. Piemēram, jaunāko lauksaimniecības rīku un metožu ieviešana ir piedzīvojusi pakāpenisku zināšanu zudumu par tradicionālajiem lauksaimniecības veidiem. Tāpēc tehnoloģijas ietekmē arī zināšanu līmeni sabiedrībā.
Mūsdienās tehnoloģiskais determinisms netek uzskatīts par precīzu skaidrojumu tam, kā sabiedrība mijiedarbojas ar tehnoloģijām. Tomēr šī pieeja vienā vai otrā veidā joprojām parādās daudzos ar tehnoloģiju attīstību saistītos darbos, tai skaitā mediju ziņās par tehnoloģijām.
Alternatīvs skatījums
Cits skatījums uz tehnoloģisko determinismu saka, ka tehnoloģija kalpo kā konfliktu risināšanas process, jo, neskatoties uz to, kas noved pie pārmaiņām kultūrā, politikā, ekonomikā to faktiski tāpat kontrolē cilvēki. Kontrole pār tehnoloģijām lēnām samazinās, kad tās nonāk cilvēku rokās, bet, kad cilvēks pilnībā pārņem tehnoloģiju, tad pats nonāk tās kontrolē. Šo uzskatu par cilvēkiem, kuriem nav kontroles, sauc par “autonomu tehnoloģisku determinismu”.
Piemēri
Tehnoloģiskais determinisms tiecas plaša sociālās pārmaiņas skaidrot ar vienas atsevišķas tehnoloģijas klātbūtni. Piemēram, saskaņā ar šādu skaidrojumu, ieroča izgudrošana mainīja to, kā strīdi tika izšķirti, un pilnībā mainīja kaujas gaitu. Lai izmantotu pistoli, ir nepieciešama minimāla piepūle un prasmes, lai to varētu veiksmīgi izmantot pat no droša attāluma. Tas, salīdzinot ar agrākiem laikiem, izraisa radikālas pārmaiņas karā. Šodien ar atomenerģijas atklāšanu tiks izcīnīti nākotnes kari ar kodolarsenālu. Katrs jauns atklājums izraisa pāreju uz atšķirīgu sabiedrību. Tvaika enerģijas izmantošana industriālās sabiedrības attīstībā un datoru ieviešanā ir mūs novedusi līdz informācijas laikmeta rītausmai.
Amerikāņu socioloģijas zinātnieks Torstens Veblens (1857—1929) bija pirmais, kurš izmantoja terminu “tehnoloģiskais determinisms”. Šo termina nozīmi raksturoja kā atteikšanos no varas, kuras mašīnām nemaz nav.
Nākotnes noziegumi
"Nākotnes noziegumi" (en) ir 2022. gada Kanādas, Francijas, Apvienotās Karalistes un Grieķijas kopražojuma zinātniskās fantastikas šausmu filma, kuras režisors un scenārija autors ir Deivids Kronenbergs. Filmā galvenās lomas atveido Vigo Mortensens, Lea Sedū un Kristena Stjuarta. Lai gan filmai ir tāds pats nosaukums kā Kronenberga 1970. gada filmai, tas nav rīmeiks. Šī ir pirmā reize kopš 1999. gada filmas "Eksistence", kad Kronenbergs veido filmu šausmu un zinātniskās fantastikas žanrā.
Eva (filma)
Filma saņēma Lielā Kristapa balvas nomināciju kategorijā "Labākā debijas filma".
Nākotnes noziegumi
Cilvēka sugai pielāgojoties jaunajai videi, organismā notiek jaunas pārvērtības un mutācijas. Kopā ar savu partneri Kaprisu (Sedū), Sols Tensers (Mortensens), performanču mākslinieks, priekšnesumos publiski demonstrē savu orgānu metamorfozi.
Eva (filma)
Sižets
Pēc tam, kad Evas dzīvoklī notiek ugunsnelaime un gāzes eksplozija, viņa pārceļas uz brīvdienu māju, lai atgūtos no traumām un koptu šajā pašā nelaimē cietušo vīru Robertu. Laika gaitā mājā sāk pazust Evas mantas un uzrasties dīvainas draudu zīmes. Pati Eva tikmēr nonāk konfliktā ar mājas apmeklētājiem, tai skaitā vīramāti un medmāsu.
Nākotnes noziegumi
Crimes of the Future pirmizrāde notika 2022. gada Kannu kinofestivālā, 23. maijā, kur tā sacentās par Zelta palmas zaru. Filma festivālā tika godināta ar sešu minūšu garām ovācijām. Tā saņēma pārsvarā pozitīvus kritiķu vērtējumus.
Tilde (zīme)
Tilde var būt vai nu tehniska rakstu zīme (~), vai arī diakritiska zīme (◌̃), ko izmanto vairākās valodās. Tās bezatstarpju rakstzīmes HTML ievade ir.
Diakritiskas zīmes lomā, nosaukumi, kas uz to tiek attiecināti var būt pretrunīgi, piemēram, lietuviešu kāpjošā zilbes intonācija, kas tiek apzīmēta ar tildi, bieži tiek saukta par "cirkumfleksu", kaut arī apzīmējums "cirkumflekss" vairumā valodu tiek attiecināts uz pavisam citu diakritisko zīmi (^), dažkārt sauktu par "jumtiņu", piemēram, ⟨â⟩.
Tehnisks pielietojums
Dažādās valodās, to skaitā latviešu, tildi izmanto ar nozīmi "apmēram", piemēram, ~30, kas nozīmē "apmēram 30".
IPA
Starptautiskajā fonētiskajā alfabētā (tāpat kā, piemēram, portugāļu un gvaranu valodu ortogrāfijā) tildi izmanto nazalizācijas norādīšanai.
Lietuviešu intonācija
Tilde tiek izmantota lietuviešu valodas kāpjošās zilbes intonācijas apzīmēšanai.
Latviešu intonācija
Latviešu valodā pieņemts izmantot tildi stieptas intonācijas norādīšanai, iespējams, lietuviešu valodas terminoloģijas iespaidā (kur kāpjošu intonāciju apzīmē ar tildi un sauc to par "cirkumfleksu") tilde latviski dažkārt tiek saukta par cirkumfleksu, kaut arī cirkumflekss ir pavisam cita diakritiskā zīme – (^).
Igauņu valoda
Igauņu valoda izmanto burtu ⟨o⟩ ar tildi – ⟨õ⟩, lai apzīmētu nenoapaļotu augsti vidēja mēles pacēluma pakaļējās rindas patskani (IPA: ), transkribējot igauņu īpašvārdus krievu kirilicas alfabētā, šai skaņai tiek piešķirta krievu "cietā ⟨i⟩" (IPA: ) vērtība, kaut arī tie nav identiski. Dienvidaustrumigaunijas veriešu dialektā ir atsevišķas fonēmas gan – ⟨õ⟩, gan  – ⟨y⟩.
Spāņu valoda
Spāņu valoda (un citas reģionālas valodas, kas ietekmējušās no tās ortogrāfijas) izmanto ⟨ñ⟩, lai apzīmētu palatālu nazālu līdzskani – skaņu, kas atbilst latviešu ⟨ņ⟩.
Smokepurpp
Omārs Džeferijs Pineiro (dzimis 1997. gada 15. maijā), profesionāli pazīstams kā Smokepurpp, ir amerikāņu reperis. Sākotnēji Pineiro bija ierakstu producents, bet vēlāk guva panākumus audio izplatīšanas platformā SoundCloud 2017. gadā, pateicoties viņa skaņdarba "Audi" popularitātes pieaugumam.
Pineiro izdeva savu debijas komerciālo miksteipu Deadstar 2017. gada 29. septembrī, un miksteips Billboard 200 albumu topā ieņēma 42. vietu.
Dorians Finijs-Smits
Dorians Laurenss Finijs-Smits (en; dzimis Portsmutā) ir amerikāņu basketbolists, spēlē vieglā uzbrucēja pozīcijā. 2023. gadā pārstāv Nacionālās basketbola asociācijas (NBA) klubu Bruklinas "Nets", bet visu iepriekšējo karjeru spēlējis Dalasas "Mavericks".
Karjera
Pēc labas vidusskolu basketbola karjeras D. Finijs-Smits nokļuva Virdžīnijas Tehniskās Universitātes basketbola komandā, bet pēc tam pārcēlās uz Floridas Universitātes leģendāro studentu komandu "Gators". Atbilstoši NCAA noteikumiem, vienu sezonu viņš bija spiests izlaist.
2022. gada februārī klubs un spēlētājs vienojās par jaunu līgumu, kas paredz 52 miljonu dolāru atlīdzību 4 gadu laikā. 2022. gada 30. martā uzvarā pār Klīvlendas "Cavaliers" (120—112) D. Finijs-Smits iemeta 28 punktus, kas kļuva par spēlētāja karjeras rekordu.
2023. gada februārī D. Finijs-Smits īsi pirms maiņu termiņa beigām tika aizmainīts uz Bruklinas "Nets" maiņā, kuras galvenais dalībnieks bija Kairijs Ērvings, kurš kopā ar Markīfu Morisu devās uz "Mavericks", bet pretējā virzienā arī Spensers Dinvidī un trīs nākotnes drafta izvēles.
OA-4
OA-4, saukts arī par Spaceship Deke Slayton II ir ASV uzņēmuma Orbital ATK kravas kosmosa kuģa Cygnus Starptautiskās kosmosa stacijas (SKS) apgādes misija NASA programmā Commercial Resupply Services. Tas palaists 2015. gada decembrī. Kosmosa kuģis nosaukts astronauta Donalda Sleitona vārdā.
Iepriekšējais Cygnus Orb-3 tika zaudēts nesējraķetes Antares 130 avārijā 2014. gada oktobrī. Šoreiz kosmosa kuģa palaišanai izmantoja nesējraķeti Atlas V/401. Pirmoreiz izmantota uzlabota Cygnus versija ar palielinātu hermētisko kravas nodalījumu.
Derīgā krava
Kosmosa kuģa hermētiskajā nodalījumā atradās 3349 kg kravas: lietas apkalpei (pārtika, apģērbs, higiēnas materiāli; 1181 kg), rezerves daļas stacijas iekārtām (1007 kg), zinātniskās ierīces, to skaitā nanopavadoņi un to izmešanas mehānismi (847 kg), datoru, foto un video iekārtas (87 kg), ārpuskuģa aktivitāšu aprīkojums (227 kg). Kopējā kravas masa ar iepakojumu bija 3513 kg.
Ar Cygnus uz staciju nogādāti 18 nanopavadoņi (no tiem 12 Flock-2e) un to izmešanas mehānismi; pavadoņus paredzēs palaist brīvā lidojumā no stacijas Kibo moduļa.
Lidojuma gaita
Cygnus tika palaists 21:44:56 UTC ar nesējraķeti Atlas V/401 no Kanaveralas zemesraga Gaisa spēku stacijas starta laukuma SLC-41.
9. decembrī 11:19 UTC kosmosa kuģi satvēra ar stacijas manipulatoru, kuru vadīja Čells Lindgrēns. 14:26 UTC Cygnus bija pievienots pie Unity moduļa apakšējās pieslēgvietas.
2016. gada 19. februārī 10:40 UTC ar Canadarm2 Cygnus tika atvienots no Unity moduļa. 12:26 UTC tas palaists brīvā lidojumā.
YoungBoy Never Broke Again
Kentrells Desīns Goldens (en; dzimis 1999. gada 20. oktobrī), profesionāli pazīstams kā YoungBoy Never Broke Again, ir amerikāņu reperis. No 2015. gada līdz 2017. gadam viņš izdeva sešus no izdevējkompānijām neatkarīgus miksteipus. 2017. gada beigās Goldens parakstīja līgumu ar Atlantic Records. 2018. gada janvārī viņš izdeva singlu "Outside Today", kas Billboard Hot 100 topā ieņēma 31. vietu. Dziesma kļuva par galveno singlu viņa debijas studijas albumam Until Death Call My Name (2018), kas sasniedza 7. vietu ASV Billboard 200.
2019. gada oktobrī Goldens izdeva singlu "Bandit" (kopā ar Juice WRLD), kas kļuva par viņa pirmo desmitnieka singlu. Nedēļu vēlāk viņš izlaida AI YoungBoy 2 (2019), kas debitēja Billboard 200 pirmajā vietā. 2020. gada aprīlī viņš izdeva albumu 38 Baby 2, kas kļuva par viņa otro albumu Billboard 200 topā. Vēlāk tajā pašā gadā Goldens izdeva savu otro studijas albumu Top (2020), kas sekoja viņa piemēram kā viņa trešais topā iekļuvušais projekts mazāk nekā gadā. 2021. gada septembrī viņa ieslodzījuma laikā tika izdots albums Sincerely, Kentrell (2021), kas atkal ieņēma topu virsotnes, padarot viņu par trešo izpildītāju bez 2Pac un Lil Wayne, kuram ieslodzījuma laikā ir albums, kas kļuvis par populārāko albumu. 2022. gada augustā viņš izdeva savu ceturto studijas albumu The Last Slimeto, kas iezīmēja viņa pēdējo studijas albumu kopā ar Atlantic Records.
Sīksikspārņi
Sīksikspārņu apakškārta (Microchiroptera) ir viena no divām sikspārņu kārtas apakškārtām. Otra sikspārņu apakškārta ir dižsikspārņi. Atšķirībā no dižsikspārņiem, sīksikspārņi izmanto eholokāciju (tikai dažām dižsikspārņu sugām arī raksturīga eholokācija), kā arī sīksikspārņiem otrajam pirkstam trūkst nags, savukārt dižsikspārņiem (izņemot Nyctimene ģints sugas) nav astes.
Vaigaži
Vaigaži ir ciems Limbažu novada Viļķenes pagastā. Atrodas pagasta centrālajā daļā.
Apdzīvotā vieta atrodas pie autoceļa V140. Austrumos no ciema atrodas Lielais Rūstužu purvs (575 ha). Ciemats ietilpst Ziemeļvidzemes biosfēras rezervāta neitrālajā zonā.
Irikava
Irikava (arī Irikova) ir ciems Viļakas novada Susāju pagastā. Izvietojies pagasta rietumu daļā 20,8 km no pagasta un novada centra Viļakas un 241,6 km no Rīgas.
Apdzīvotā vieta izvietojusies nomaļus no valsts autoceļiem.
Sentosa
<mapframe text="Sentosa" width=290 height=290 zoom=13 > { "type": "ExternalData", "service": "geoshape", "ids": "Q870844" }
Sentosa (en) ir sala Singapūras valstī uz dienvidiem no Singapūras galvenās salas.
Vēsturiski sala pazīstama kā Pulau Blakangmati (Pulau Blakang Mati). Sala ilgu laiku bija britu militārā bāze, bet Otrā pasaules kara laikā — japāņu karagūstekņu nometne. Vēlāk sala tika pārsaukta par Sentosu un tika veikti pasākumi, lai pārvaidotu to par tūrisma un izklaides objektu. 21. gadsimtā sākumā bez vēsturiskā Siloso forta, kas pārveidots par muzeju, salā atrodas milzīgs atrakciju parks Universal Studios Singapore, integrētais kūrorts Resorts World Sentosa ar kazino, 14 viesnīcas, 2 golfa laukumi.
Konrāds Štēli
Konrāds Štēli (de; dzimis, miris ) bija šveiciešu sporta šāvējs. Izcīnījis 4 olimpiskās medaļas, 5 medaļas neoficiālajās olimpiskajās spēlēs un 65 medaļas pasaules čempionātā.
Sportiskā karjera
1900. gada vasaras olimpiskajās spēlēs Parīzē viņš startēja septiņās šaušanas disciplīnās. Olimpiskās medaļas ieguva četrās disciplīnās. Zelta medaļas tika izcīnītas 50 metru šaušanā komandām, 300 metru šaušanā 3 pozīcijās un 300 metru šaušanā komandām.
No 65 izcīnītajām medaļām pasaules čempionātā šaušanā, viņš 40 medaļas ir izcīnījis individuālajās disciplīnās. Kopumā pasaules čempionātos viņš ir izcīnījis 38 zelta, 17 sudraba un 10 bronzas medaļas.
Hideki Jukava
Hideki Jukava (ja, dzimis, miris ) bija japāņu fiziķis teorētiķis, pirmais Nobela prēmijas laureāts no Japānas. 1949. gadā ieguva Nobela prēmiju fizikā par mezonu paredzēšanu, balstoties uz teorētiskiem kodolspēku pētījumiem.
Biogrāfija
Dzimis 1907. gadā Tokijā kā Hideki Ogava, uzaudzis Kioto. 1929. gadā ieguvis zinātnisko grādu Kioto Imperiālajā universitātē. Nodarbojās ar teorētisko fiziku, īpaši ar elementārdaļiņu teoriju. 1932. gadā pēc apprecēšanās ar Sumi Jukavu nomainīja uzvārdu no Ogavas uz Jukavu. 1933. gadā 26 gadu vecumā kļuva par asistējošo profesoru Osakas Imperiālajā universitātē.
1935. gadā Jukava publicēja savu mezonu teoriju, kurā izskaidroja mijiedarbību starp protoniem un neitroniem. Viņa teorija ietekmēja elementārdaļiņu pētījumu attīstību. 1940. gadā Jukava kļuva par Kioto Imperiālās universitātes profesoru, bet 1949. gadā — par Kolumbijas Universitātes profesoru.
1949. gadā Jukava saņēma Nobela prēmiju fizikā. Viņš bija teorētiski paredzējis π mezonu esamību, un tos 1947. gadā atklāja zinātnieku grupa Sesila Pauela vadībā.
1970. gadā Jukava pensionējās no darba Kioto universitātē. 1981. gadā 74 gadu vecumā viņš mira no pneimonijas un sirds mazspējas.
26. Tukuma policijas bataljons
26. Tukuma policijas bataljons bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1943. gada 19. aprīlī ar iekļaušanu 2. latviešu SS brīvprātīgo brigādē kā 43. pulka II bataljons.
Izveidošana
Bataljona komandieris - pulkvežleitnants Alfrēds Gredzens
Bataljons izmantoja Latvijas armijas formas tērpus un dienesta pakāpju apzīmējumus, uzkabe bija latviešu un angļu no Brīvības cīņu perioda, kā arī čehu bruņu cepures. Mācības notika pēc Latvijas armijas reglamenta, tostarp tika izvesta ierindas mācība, kaujas mācības, nakts mācības un arī nelieli manevri. Ieroči sākotnēji bija tikai krievu un čehu, pie tam nepietiekošā daudzumā.
Jūnija sākumā 2. rotas kaprālis Žanis Butkus no atvaļinājuma atgriezās ar smago automašīnu, kas bija pilna ar granātām, munīciju, kā arī 2 krievu mašīnpistolēm un 5 patšautenēm. Ieroči tika slēpti no vācu vadības līdz izbraukšanai.
Dienesta gaitas
1942. gada jūnija pirmajās dienās bataljons saņēma pavēli izbraukt uz Baltkrieviju, ceļā bataljona vienības devās starp 12. un 19. jūniju, dodoties uz Parafjanovo staciju, Begomļas-Pļeščeņicu rajonā, štābs ieradās tikai 27. jūnijā. Šajā brīdī bataljonā bija 473 vīri. Pēc ierašanās bataljons no Rīgas saņēma arī divus zilos autobusus. Sākotnē bataljons veica sardžu dienestu, taču no 9. jūlija tika iesaistīts partizānu apkarošanā, sākotnēji Berezinas upes iztekas rajonā.
Pret partizānu operāciju laikā veikti arī sarežģīti pretizlūkošanas uzdevumi - virsniekvietnieks Ādamsons, pārģērbies par krievu zemnieku, iefiltrējies partizānu brigādē kā Maskavas emisārs un 24 stundas tur nodzīvojis, iegūstot informāciju par partizānu ziņotājiem vācu sakaru centrālē.
1942. gada augusta beigās 26. Tukuma bataljonu piesaistīja plašākas pretpartizānu akcijas veikšanai, kas pazīstama kā "Purva drudzis". Tajā kopumā piedalījās ap 2300 Waffen-SS vīri, 3750 kārtības policijai pakļautu vīru un ap 800 SD vīru. Operācijas laikā 389 partizāni tika nogalināti cīņās, 1274 aizdomās turētas personas notiesātas un nošautas un 2350 ebrejiem izpildīts nāvessods. Operācija sākās 24. augustā un uz tās laiku bataljonu iekļāva policijas pulkā Barkholts (Barkholt).
Lubānas iela (Rīga)
Lubānas iela ir iela Latgales priekšpilsētā Rīgā, kas atrodas vairākās apkaimēs: Maskavas forštates, Dārzciema, Šķirotavas un Pļavnieku. Lubānas iela sākas pie Rēznas ielas krustojuma un beidzas apļveida krustojumā Dreiliņos.
26. Tukuma policijas bataljons
Dienesta gaitas
Kad 25. augustā nomainīja bataljona komandieri, vadību pagaidu kārtībā uzņēmās 3. rotas komandieris kapteinis Rudzītis, un 26. bataljons piedalījās pirmajā apakšoperācijā Sumpffieber-Nord Treuenfeld 1, turklāt 24. Talsu bataljonam un 26. bataljonam bija jānosprosto līnija Polova–Kašele–Osoveca–Domžerici–Kraiska rietumos no Postrehces. 26. augustā 26. bataljonu pārvietoja uz Nidālu un Brodiem, kur to iesaistīja Sumpffieber 4. apakšoperācijā Sumpffieber-Nord Barkholt, ķemmējot mežus Mostičkas, Čemku un Miļnicas apkārtnē. Līdz akcijas noslēgumam 28. augustā 26. bataljons ar partizāniem praktiski nesaskārās, operācijas beigās ziņojot tikai par vienu nošautu ienaidnieku.
Lubānas iela (Rīga)
Dzelzceļa līnija Rīga—Daugavpils sadala to divās daļās, jo nav uzbūvēta dzelzceļa pārbrauktuve. Tāpat vēl divās daļās šo ielu sadala Slāvu aplis.
26. Tukuma policijas bataljons
Dienesta gaitas
6. septembrī ieradās jaunais komandieris pulkvežleitnants Kārlis Aperāts un bataljonu pārvietoja uz Tuhoviču, bet 16. septembrī bataljonu atkal pārsvieda uz Čemioli, kur kopā ar 18. Kurzemes bataljonu iesaistīja mežu ķemmēšanā un dzelzceļa apsardzē. 23. un 25. septembrī bataljona vienības pārveda uz Kopiļu, kur atkal tika izmantots partizānu apkarošanā. 31. oktobrī bataljonu pārcēla uz Kozekovas rajonu, kur tas tika izmantots cīņā pret ievērojamiem partizānu spēkiem. 6. novembrī bataljons tika nozīmēts Minskas aizsardzībai, jo vācu vadība ticēja, ka Oktobra revolūcijas gadadienā ienaidnieks mēģinās pilsētu ieņemt.
Lubānas iela (Rīga)
Vēsture
Iela bijusi viena no senākajiem satiksmes ceļiem, kas veda uz Vidzemi. Minēta 1861. gadā Rīgas adrešu grāmatā kā Lielā Lubānas iela, kas vēlāk pārsaukta tagadējā nosaukumā. 1911. gadā iela gāja tikai līdz tagadējai Slāvu ielai. 1939. gadā iela tika pagarināta līdz tagadējai Ilūkstes ielai un tikai vēlāk Lubānas iela stiepās līdz pat Dreiliņu aplim.
26. Tukuma policijas bataljons
Dienesta gaitas
1942. gada 12. novembrī bataljons ešelonā izbrauca uz Rīgu, taču tika novirzīts uz Krāslavu, kur bataljons saņēma ziemas apģērbu un lietotus vācu formastērpus. 18. novembrī pienāca pavēle doties uz Novgorodas rajona Ilmeņa ezera apkaimi. 23. novembra rītā sasniedza Grigorovo staciju, ap 3 km no Novgorodas, un uzreiz ieņēma pozīcijas frontē. Tika izsniegti vācu gaisa spēku formas mēteļi, bataljons bija pakļauts 1. vācu gaisa spēku lauka divīzijas vadībai. Savā frontes sektorā bataljons piedalījās lokalizētās cīņās ar ienaidnieku un veica izlūkgājienus.
Lubānas iela (Rīga)
Krustojumi
Lubānas iela krustojas ar šādām ielām:
26. Tukuma policijas bataljons
Dienesta gaitas
1943. gada 6. martā bataljonu pakļāva 58. vācu kājnieku divīzijas štābam, starp bataljona vienībām frontē novietoja vācu karavīrus, bataljonu izklīdinot. No 9. līdz 11. martam ienaidnieks veica masveida uzbrukumu 58. divīzijas sektorā, zaudējot ap 11 000 kritušo, cīņās piedalījās arī 26. bataljona 1. rota. 28. un 29. martā bataljona 2. un 3. rotu pārcēla uz Krasnoje Selo pie Ļeņingradas, arī pārējās vienības ieradās tuvāko dienu laikā. 9. aprīlī bataljonu pārvietoja uz Dudergofu-Ost, kur tika uzsāktas apmācības pirms iekļaušanas latviešu leģionā. 19. aprīlī 26. Tukuma bataljonu iekļāva 2. latviešu SS brīvprātīgo brigādes 43. ieroču SS grenadieru pulkā kā II bataljonu.
Pāvels Šillings
Barons Pāvels Šillings (de, pazīstams arī kā Pauls Šillings (de); dzimis 1786. gada 5. aprīlī, Rēvelē, Krievijas impērijā — 1837. gada 25. jūlijā Sanktpēterburgā, Krievijā ), bija vācbaltiešu izcelsmes diplomāts, kurš strādājis Krievijas dienestā Vācijā un uzbūvējis novatorisku elektrisko telegrāfu. Tas sastāvēja no vienas adatas sistēmas, kas izmantoja telegrāfa kodu, lai norādītu ziņojuma rakstzīmes.
Šilinga oriģinālais 1832. gada telegrāfs ir izstādīts A.S. Popova Centrālā sakaru muzeja telegrāfa kolekcijā.
Demonstrācijas ierīce tika uzstādīta 1835. gadā pazemes līnijā ap Admiralitātes ēku Sanktpēterburgā. Tika plānota operatīvā līnija starp Kronštati un Pēterhofas pili, bet pēc Šilinga nāves tā tika atcelta.
Paradīze '89
"Paradīze '89" ir 2018. gadā izdota Latvijas filma. Filmas režisore ir Madara Dišlere.
Sižets
Filmas sižets norisinās 1989. gada augustā. Māsas Paula un Laura (saukta par Laurēnu) ierodas ciemos pie māsīcām. Tā kā māsīcu māte Ieva nav mājās, meitenes iztēlojas, kā ir būt pieaugušām. Maija kļūst par meiteņu sadzīves vadītāju. Pēc tam, kad Paula runājusi ar māti pa telefonu, viņai rodas sajūta, ka vecāki šķiras. Paula ir apjukusi, daudz nepalīdz arī pa televīziju redzamās ziņas. Ar laiku meiteņu attiecības kļūst saspīlētas.
Paula nolemj doties uz Baltijas ceļu, jo domā, ka situācija izvērsīsies par labu visiem - Latvija atgūs brīvību, māsīcu māte Ieva atgriezīsies pie savām meitām, lietuvietim Jonasam vairs nebūs jāslēpjas, bet Paula un Laurēns tiks atpakaļ uz savām mājām. Pēc tam, kad televīzija izsludina ārkārtas stāvokli valstī, meitenes sāk gatavoties karam, bet mājās pārrodas Ieva.
Stīvs Redgreivs
Stīvens Džefrijs "Stīvs" Redgreivs (en; dzimis ) ir bijušais angļu airētājs.
Piedalījies piecās Olimpiskajās spēlēs. Kopumā izcīnījis piecas zelta medaļas un vienu bronzu (pie tam zelta medaļu izcīnījis katrās Olimpiskajās spēlēs, kurās startējis). Ar 5 zelta un 1 bronzas medaļu viņš ir veiksmīgākais airētājs Olimpisko spēļu vēsturē starp vīriešiem. 1992. un 1996. gada Olimpiskajās spēlēs Redgreivs bija arī Lielbritānijas karognesējs atklāšanas ceremonijā. Viņš ir vienīgais izturības sporta veidu pārstāvis, kas ir izcīnījis zelta medaļu piecās Olimpiskajās spēlēs. Viņš tiek uzskatīts par vienu no izcilākajiem britu olimpiešiem. Redgreivs ir pirmais brits, kas Olimpiskajās spēlēs ir izcīnījis piecas zelta medaļas, šo sasniegumu vēlāk atkārtojis treka riteņbraucējs Kriss Hojs. Tāpat ar 6 medaļām ir trešais panākumiem bagātākais brits Olimpiskajās spēlēs pēc Hoja un riteņbraucēja Bredlija Viginsa (7 medaļas). Vairākas medaļas izcīnījis arī Pasaules čempionātā.
2002. gadā ieņēma 36. vietu BBC 100 izcilāko britu aptaujā.
Hildegarde Švarce-Gešela
Hildegarde Švarce-Gešela (de) (dzimusi, mirusi ) bija Latvijas vācbaltu izcelsmes daiļslidotāja.
Šašliks
Šašliks (no crh; şış — ‘durklis, iesms’) ir uz atklātas uguns vai kokoglēm cepti uz iesma uzsprausti gaļas gabaliņi. Izmanto cūkas, aitas, liellopa vai vistas gaļu, bieži vien to iepriekš sagatavojot marinējot etiķī, augļu sulās, vīnā, majonēzē ar sīpoliem, zaļumiem un garšvielām. Cep uz speciāla grila vai mangala, kuros tiek kurinātas ogles vai malka līdz oglēm, gaļu periodiski apgriežot. Pasniedz atsevišķi kā pamatēdienu vai ar piedevām.
Hildegarde Švarce-Gešela
Dzīvesgājums
Dzimusi 1907. gadā Jelgavā. Bija deviņkārtēja Latvijas meistare pāru slidojumā (1931, 1933-1940). Ieguva 9. vietu 1934. gada Eiropas daiļslidošanas čempionātā pāru slidojumā un piedalījās 1936. gada ziemas olimpiskajās spēlēs, kur ieguva 17. vietu pāru daiļslidošanas sacensībās kopā ar Eduardu Gešelu (Göschel).